Polisielid vas oor bril vir vriendin op vrou se naam | Maroela Media
Polisielid vas oor bril vir vriendin op vrou se naam
'n 58-jarige polisielid verskyn later vandeesmaand in die Roodepoort-landdroshof vir beweerde bedrog.
Hy het glo in Januarie verlede jaar sy vriendin na 'n oogkundige vir 'n konsultasie geneem waarna sy 'n voorgeskrewe bril ontvang het – waarvoor die mediese fonds betaal het.
In Julie verlede jaar het die beampte, 'n luitenant-kolonel, se vrou dieselfde oogarts besoek, net om uit te vind 'n bril is reeds op haar naam voorgeskryf, het kapt. Ndivhuwo Mulamu, woordvoerder van die Valke, gesê.
"Die ernstige korrupsieondersoekeenheid het die dossier vir verdere ondersoek ontvang en vasgestel die verdagte het sy vrou se besonderhede tydens die Januarie-konsultasie gebruik om sy vriendin te help om 'n bril te kry," het Mulamo gesê.
Die verdagte het Dinsdag 'n dagvaarding ontvang om op 24 November op 'n aanklag van bedrog in die hof te verskyn.
Valke slaan toe op ANC-donateur se kantore
Ja meneer hoedman, nog is het einde niet.
Ek wonder nou net, is dit 'n vriendin, of is dit 'n "vriendin"…. En wat het Mevrou oor die verrassing te se gehad.
Ja, ons self is op Polmed, en jy as lid en jou afhanklikes op die fonds, mag net 1 keer elke 2 jaar vir 'n bril eis.
Klink eerder of hy n bril moet kry om te kan sien wie is sy vrou.
Ek dink Mevrou het die fluitjie geblaas na sy van die aangename verrassing te wete gekom het….die man het nou van twee kante af bollie. Die mediese fonds en natuurlik Mevroutjie…..
Genade hoe dom kan jy wees. Sien sy nie die mediese state nie en het haar slim man gedink hy kon met so iets wegkom. Ons beweeg al hoe verder terug na die steentydperk 2.6 miljoen jaar gelede.